Alicia Keys

Alicia Augello-Cook Dean (* 25. január 1981, Manhattan, New York, USA), známa pod umeleckým menom Alicia Keys, je americká speváčka, skladateľka, hudobná producentka a herečka. Svoj debutový album, Songs in A Minor vydala prostredníctvom J Records a dosiahol komerčný úspech. Predalo sa celosvetovo cez 12 miliónov kópií čím sa stala najpredávanejšou novou R&B umelkyňou roku 2001. V roku 2002 jej album vyniesol 5 cien Grammy, vrátane ceny pre Najlepšieho nováčika a Pieseň roka za „Fallin“. Stala sa tak druhou Američankou, ktorá vyhrala 5 cien Grammy počas jedného večera. Jej druhý štúdiový album s názvom The Diary of Alicia Keys, bol vydaný v roku 2003 a tiež bol veľmi úspešný s predajom 8 miliónov kópií.  Za album získala ďalšie 4 ceny Grammy. V roku 2005 vydala svoj prvý koncertný album, Unplugged, ktorý debutoval na prvej priečke v Spojených štátoch. Po Nirvane v roku 1994 sa stala prvou umelkyňou, ktorá mala MTV Unplugged album na prvej priečke.

Alicia sa objavila v niekoľkých televíznych seriáloch, vrátane Show Billa Cosbyho (The Cosby Show). Svoj filmový debut mala vo filme Zabiť eso (Smokin' Aces) a tiež sa v roku 2007 objavila vo filme Dievča na stráženie (The Nanny Diaries). Jej tretí štúdiový album, As I Am, bol vydaný v tom istom roku a predalo sa 5 miliónov kópií, za ktorý Alicia obdržala 3 ceny Grammy. Nasledujúci rok sa objavila vo filme Múr nárekov (The Secret Life of Bees), za ktorý získala nomináciu NAACP Image Award. V decembri 2009 vydala svoj štvrtý album s názvom The Element of Freedom, ktorý sa stal jej prvým albumom na vrchole rebríčka v Spojenom kráľovstve. V novembri 2012 vyšiel jej piaty album, Girl on Fire, ktorý sa znovu umiestnil na prvej priečke v USA. V júni 2013 vydala svoj druhý koncertný album, VH1 Storytellers.

Alicia počas svojej kariéry obdržala mnoho ocenení a predala vyše 55 miliónov albumov a 90 miliónov singlov. Tým sa stala jedným z najpredávanejších umelcov všetkých čias. Magazín Billboard ju menoval najlepšou R&B skladateľkou dekády 2000. V roku 2010 VH1 zahrnul Aliciu do zoznamu 100 najlepších umelcov všetkých čias. Magazín Billboard ju zaradil do prvej desiatky zoznamu Top 50 R&B/Hip-Hop umelcov za posledných 25 rokov. Vo februári 2012 sa dostala na 14. miesto v zozname VH1's 100 Greatest Women in Music a v roku 2015 na 33. miesto v zozname VH1 „50 Greatest Women of the Video Era“.

13. októbra 2008 koncertovala v Bratislave v Expo Aréne.

 Diskografia 
 Songs in A Minor (2001)
 The Diary of Alicia Keys (2003)
 As I Am (2007)
 The Element of Freedom (2009)
 Girl on Fire (2012)
 Here (2016)
Alicia (2020)

 Koncertné turné 
 Songs in A Minor Tour (2001 – 2002)
 The Verizon Ladies First Tour (2004)
 Diary Tour (2005)
 As I Am Tour (2008)
 Freedom Tour (2010)
 Piano & I: An Intimate Evening with Alicia Keys and Her Piano (2011)
 Set the World on Fire Tour (2013)
Alicia: The World Tour (2022)

 Iné projekty 


 Externé odkazy 
 oficiálna stránka
 Fotografie z jej koncertu v Bratislave 13.10.2008

 Referencie 

 Zdroj 

Kategória:Džezové speváčky USA
Kategória:Hiphopové speváčky USA
Kategória:R&B speváčky USA
Kategória:Soulové speváčky USA
Kategória:Klaviristky USA
Kategória:Džezoví klaviristi USA
Kategória:Souloví klaviristi USA
Kategória:Džezoví basgitaristi USA
Kategória:Souloví basgitaristi USA
Kategória:Džezoví bubeníci USA
Kategória:Souloví bubeníci USA
Kategória:Violončelisti USA
Kategória:Multiinštrumentalisti USA
Kategória:Hudobní producenti USA
Kategória:Skladatelia modernej hudby USA
Kategória:Speváci-skladatelia USA
Kategória:Filmové herečky USA
Kategória:Televízne herečky USA
Kategória:Držitelia ceny Grammy
Kategória:Filantropi
Kategória:Speváčky afroamerického pôvodu
Kategória:Džezoví hudobníci afroamerického pôvodu
Kategória:Filmové herečky afroamerického pôvodu
Kategória:Televízne herečky afroamerického pôvodu
Kategória:Osobnosti USA afroamerického pôvodu
Kategória:Osobnosti USA írskeho pôvodu
Kategória:Osobnosti USA škótskeho pôvodu
Kategória:Osobnosti USA talianskeho pôvodu
Kategória:Osobnosti z Manhattanu
Kategória:Interpreti hlavných skladieb k Jamesovi Bondovi